**โครงการที่..1........................**

**ศูนย์พัฒนาคุณภาพชีวิตผู้สูงอายุและผู้พิการตำบลกุง อำเภอศิลาลาด จังหวัดศรีสะเกษ**

**.................................................**

**โครงการจัดบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิงในเขตพื้นที่...ศูนย์พัฒนาคุณภาพชีวิตผู้สูงอายุและผู้พิการตำบลกุง อำเภอศิลาลาด จังหวัดศรีสะเกษ**

1. หลักการและเหตุผล

ประเทศไทยกำลังก้าวเข้าสู่ภาวะสังคมผู้สูงอายุ ซึ่งจากคำจำกัดความของสหประชาชาติระบุว่าสังคมที่เข้าสู่ภาวะประชากรสูงอายุ (Populati0n aging) หมายถึง สังคมที่มีประชากรผู้สูงอายุตั้งแต่ 65 ปีขึ้นไป ในสัดส่วนมากว่าร้อยละ 7 หรือ อายุมากกว่า 60 ปีขึ้นไป ในสัดส่วนมากว่าร้อยละ 10 ซึ่งระดับการสูงอายุของประชากร สามารถวัดด้วย “ดัชนีการสูงวัย” (Index of Ageing) โดยเป็นอัตราส่วนระหว่างประชากรอายุ 60 ปีขึ้นไป ต่อประชากรอายุต่ำกว่า 15 ปี คูณด้วย 100 ซึ่งแสดงให้เห็นว่ามีผู้สูงอายุกี่คนต่อเด็ก 100 คนโดยตามโครงสร้างอายุของประชากรมีแนวโน้มที่จะสูงอายุ (อายุ 60 ปีขึ้นไป) มากว่าจำนวนเด็ก (อายุต่ำกว่า 15 ปี) เป็นครั้งแรกในประวัติศาสตร์ของประเทศไทย จากข้อมูลประชากรตั้งแต่ปี 2513-2583 ดัชนีการสูงวัยมีแนวโน้มเพิ่มขึ้นตลอดเวลา ในปี 2513 มีผู้สูงอายุเพียง 11 คน ต่อเด็ก 100 คน หลังจากนั้นปี 2553 ดัชนีการสูงวัยเพิ่มสูงเป็น 67 คนและในปี พ.ศ.2556 ดัชนีการสูงวัยเพิ่มขึ้น สูงถึง 79 คน คาดการณ์ว่าในปี 2561 หรืออีก 4 ปีข้างหน้า ดัชนีการสูงวัยจะมีค่าสูงกว่า 100 อัตราการเพิ่มขึ้นของจำนวนผู้สูงอายุสูงกว่าประชากรโดยรวมและหลังจากนั้นประเทศไทยจะมีจำนวนผู้สูงอายุมากขึ้นเรื่อย ๆ ประเทศไทยจะกลายเป็น “สังคมผู้สูงอายุอย่างสมบูรณ์” (complete aged society) เมื่อประชากรสูงอายุ สูงถึงร้อยละ 20 และจะเป็น “สังคมผู้สูงอายุระดับสุดยอด” (super aged society) เมื่อประชากรสูงอายุเพิ่มสูงถึง ร้อยละ 30 ของประชากรทั้งหมด ประมาณ พ.ศ.2578

เนื่องจากภาวการณ์ถดถอยของสมรรถนะทางร่างกายจึงมีโอกาสอย่างยิ่งที่จะก่อให้เกิดปัญหาด้านสุขภาพต่อตัวผู้สูงอายุเอง และส่งผลกระทบต่อการจัดบริการสาธารณสุขในอนาคต ข้อมูลจากการสำรวจประชากรสูงอายุในประเทศไทย พ.ศ.2554 ผู้สูงอายุร้อยละ 53 ตอบว่าตนเองเป็นโรคใดโรคหนึ่ง หรือ เป็นมากกว่าหนึ่งโรค กลุ่มอาการของโรคที่ผู้สูงอายุตอบว่าเป็นมากที่สุด คือ ความดันโลหิตสูง/ไขมันในเลือดสูง/คลอเลสเตอรอลสูง (ร้อยละ 17) รองลงมาคือ โรคเบาหวาน (ร้อยละ 8) โรคเก๊าท์ รูมาตอยด์ ปวดเข่า/หลัง/คอ เรื้อรัง (ร้อยละ 5) โรคหัวใจ (ร้อยละ 2) และอัมพฤกษ์ อัมพาต (ร้อยละ 1) ผู้สูงอายุหญิงจะมีอาการของกลุ่มโรคสำคัญ 5 อันดับแรกมากกว่าผู้สูงอายุชาย นอกจาก โรคเรื้อรังแล้ว สิ่งที่มีผลต่อคุณภาพชีวิต ผู้สูงอายุ คือความสามารถในการปฏิบัติหน้าที่ในชีวิตประจำวัน ทั้งนี้ ถ้าแบ่งประชากรสูงอายุออกเป็น 3 กลุ่ม คือ 1) ประชากรสูงอายุวัยต้น ผู้มีอายุ 60- 69 ปี 2) ประชากรสูงอายุวัยกลาง ผู้มีอายุ 70 ถึง 79 ปี 3)ประชากรสูงอายุวัยปลาย ผู้มีอายุ 80 ในระดับปกติร้อยละ 90 และพบว่า ลดลงเป็นร้อยละ 80 ในกลุ่มผู้สูงอายุตอนปลาย 80 ปีขึ้นไป

การสำรวจของสถาบันเวชศาสตร์ผู้สูงอายุ กรมการแพทย์ พ.ศ.2549 พบว่า ผู้สูงอายุมากกว่าร้อยละ 90 มีความสามารถช่วยเหลือตนเองในกิจวัตรประจำวันได้ดี มีเพียงร้อยละ 0.7-2.8 ที่ผู้สูงอายุทำเองไม่ได้เลย ส่วนภาวะทันตสุขภาพในผู้สูงอายุ จากการมีจำนวนฟันที่เหลืออยู่ในช่วงปากซึ่งจำเป็นต่อการบดเคี้ยวไม่ควรน้อยกว่า 20 ซี่ ผลการสำรวจของสถาบันวิจัยระบบสาธารณสุข พบว่าผู้สูงอายุ ร้อยละ 45-46 มีฟันน้อยกว่า 20 ซี่ ส่วนภาวะสุขภาพจิต พบว่า ผู้สูงอายุมีภาวะอารมณ์ซึมเศร้ามาที่สุด (ร้อย 87) โดยผู้สูงอายุนอกชุมชนเมืองมีภาวะสุขภาพจิตสูงกว่าผู้สูงอายุในชุมชนเมือง ในขณะที่ภาวะสมองเสื่อมเป็นอีกปัญหาหนึ่งในผู้สูงอายุที่มีแนวโน้มว่าจะพบมากขึ้น จากการสำรวจโดยใช้แบบคัดกรองสมองเสื่อม MMSE สำหรับคนไทย พบว่า มีภาวะผิดปกติในกลุ่มอายุ 60-69 ปี ร้อยละ 20 และเพิ่มขึ้นตามอายุเป็นร้อยละ 60 ในเพศชายและร้อยละ 77 ในเพศหญิง จากสถานการณ์สุขภาพดังกล่าวจำเป็นต้องมีการเตรียมระบบการดูแลสุขภาพของประชากรสูงวัย

สำหรับในพื้นที่รับผิดชอบของ..ตำบลกุง.....มีผู้สูงอายุที่มีภาวะพึ่งพิงที่ต้องได้รับการดูแล จำนวน..110...คน จำแนกเป็น กลุ่มที่ 1 จำนวน...74.......คน กลุ่มที่ 2 จำนวน...15.........คน กลุ่มที่ 3 จำนวน.20....คน และกลุ่มที่ 4 จำนวน..1...คน โดยได้รับสนับสนุนงบประมาณจากกองทุนหลักประกันสุขภาพ...(ชื่อ อบต.กุง..)............. เพื่อการดูแลผู้สูงอายุที่มีภาวะพึ่งพิง จำนวน....550,000.......................บาท ในการนี้ ...ศูนย์พัฒนาคุณภาพชีวิตผู้สูงอายุตำบลกุง. จึงได้จัดทำโครงการจัดบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิงในเขตพื้นที่....ตำบลกุง… ดังกล่าวขึ้น

2. วัตถุประสงค์

เพื่อะผู้สูงอายุที่มีภาวะพึ่งพิง ได้รับการบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิง ตามชุดสิทธิประโยชน์ของแต่ละบุคคล

3. กลุ่มเป้าหมาย

3.1 กลุ่มที่เคลื่อนไหวได้บ้าง และอาจมีปัญหาการกิน หรือการขับถ่ายแต่ไม่มีภาวะสับสนทางสมอง จำนวน...74....คน

3.2 กลุ่มที่เคลื่อนไหวได้บ้าง และอาจมีปัญหาการกิน หรือการขับถ่าย และมีภาวะสับสนทางสมอง จำนวน....15....คน

3.3 กลุ่มที่เคลื่อนไหวเองไม่ได้ และอาจมีมีปัญหาการกิน หรือการขับถ่าย หรือมีอาการเจ็บป่วยรุนแรง จำนวน.20...คน

3.4 กลุ่มที่เคลื่อนไหวเองไม่ได้ และอาจมีมีปัญหาการกิน หรือการขับถ่าย และมีอาการเจ็บป่วยรุนแรง หรืออยู่ในระยะท้าย  
 ของชีวิต จำนวน.....1...คน

4. ระยะเวลา (1 ปี)

ตั้งแต่วันที่ ..3.....เดือน มกราคม...พ.ศ. 2561.........ถึง วันที่ 3.เดือน มกราคม.....พ.ศ. 2562

5. วิธีดำเนินการ

5.1 จัดทำโครงการเสนอผู้บริหารลงนาม

5.2 วางแผนการให้บริการแก่ผู้สูงอายุแต่ละรายตาม Care Plan ที่ได้จัดทำไว้แล้ว

5.3 จัดประชุม Care Giver เพื่อซักซ้อมความเข้าใจก่อนการลงพื้นที่ และมอบหมายหน้าที่ให้ดูแลผู้สูงอายุแต่ละราย

5.4 Care Manager ให้คำปรึกษาแก่ Care Giver ในกรณีที่พบว่ามีปัญหาและต้องการคำแนะนำเพิ่มเติมเพื่อการดูแลผู้สูงอายุที่ถูกต้องและเหมาะสมในแต่ละคน

5.5 จัดประชุม Care Giver ทุก 3 เดือน เพื่อติดตามประเมินผลการดูแล และรายงานผลการดำเนินงานให้อนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิงทราบ

5.6 ลงพื้นที่สุ่มติดตามการให้บริการของ Care Giver

5.7 ลงพื้นที่เยี่ยมผู้สูงอายุแต่ละรายตาม Care Plan

5.8 สรุปผลการให้บริการผู้สูงอายุฯ แต่ละรายตาม Care Plan และส่งผลการดำเนินงานให้อนุกรรมการสนับสนุนการจัดบริการดูแลระยะยาวสำหรับผู้สูงอายุที่มีภาวะพึ่งพิงทราบเมื่อสิ้นสุดการดูแลในรอบปีตามแผน

6. งบประมาณดำเนินการ

จากเงินบำรุงที่ได้รับโอนมาจากกองทุนหลักประกันสุขภาพ.....ชื่อ อบต..กุง... เพื่อการดูแลผู้สูงอายุที่มีภาวะพึ่งพิง จำนวน..... 550,000.............................บาท (ตามยอดเงินที่ได้รับโอน) ดังนี้

1) ค่าจ้างเหมาผู้ช่วยเหลือผู้สูงอายุที่มีภาวะพึ่งพิง (Care Giver) จำนวน.......215,040....บาท (Care Giver ...........คนๆ ละ …26,880…... บาท 12 เดือน)

2) ค่าเบี้ยเลี้ยง/ค่าตอบแทนเจ้าหน้าที่ จำนวน....244,040....บาท ( 12 เดือน )

3) ค่าวัสดุในการดูแลผู้สูงอายุ 40,920..บาท

7. ผลที่คาดว่าจะได้รับ

ผู้สูงอายุที่มีภาวะพึ่งพิงจะได้รับการบริการดูแลระยะยาวด้านสาธารณสุขสำหรับผู้สูงอายุที่มีภาวะพึ่งพิง ตามชุดสิทธิประโยชน์ที่เป็นการให้บริการในครัวเรือน จากหน่วยบริการโดยบุคลากรสาธารณสุขหรือผู้ช่วยเหลือดูแลผู้สูงอายุที่มีภาวะพึ่งพิง

8. ผู้รับผิดชอบโครงการ

ศูนย์พัฒนาคุณภาพชีวิตตำบลกุง

.................................................... ผู้เขียนโครงการ

(...นางสุคนธ์ทิพย์ นรสาร......)

ตำแหน่ง..พยาบาลวิชาชีพชำนาญการ

ผู้จัดการระบบดูแลผู้สูงอายุตำบลกุง

.................................................... ผู้เสนอโครงการ

(...นางสาวณัฐธีร์ สังข์น้อย.....)

ตำแหน่ง.นักพัฒนาชุมชนชำนาญการ

ผู้จัดการศูนย์พัฒนาคุณภาพชีวิตผู้สูงอายุตำบลกุง

.................................................... ผู้เห็นชอบโครงการ

(...นายบรรยาย ชะบา.....)

ตำแหน่ง....ปลัดองค์การบริหารส่วนตำบลกุง.

เลขาคณะกรรมการกองทุนหลักประกันสุขภาพตำบลกุง

.................................................. ผู้อนุมัติโครงการ

(....นายจำนวง แก้วคำ..)

ตำแหน่งประธานศูนย์พัฒนาคุณภาพชีวิตผู้สูงอายุและผู้พิการตำบล